Асен Разцветников
Не те обичам, лъчезарен град…

chitanka.info

Не те обичам, лъчезарен град.

За капчиците блясък и надежда,

за миговете странна самота,

като жесток лихвар ни ти отнемаш

покоя, силата и радостта.

Умри и ни върни отново мрака,

гората и безкрайните жита,

върни ни въздуха и тишината,

и песента на малките щурци.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.